Կառավարությունը մերժել է «Ելք» խմբակցության առաջարկը՝ հրապարակել ոստիկանության զորքերի թվաքանակը: Ըստ Դավիթ Հարությունյանի՝ ընդդիմադիր խմբակցության առաջարկը վտանգավոր է․ «Ոստիկանության զորքերը մեր ընդհանուր զորքերի կազմում են, կարող են երկրի պաշտպանության գործում ներգրավվել, ստիպել օրենքով տրամադրել տեղեկատվություն, որը հակառակորդը սիրով կընդունի, կարծում եմ՝ լավագույն ծառայությունը չեք մատուցում Հայաստանին այդ առումով»։